《翻经台》
宋代·董嗣杲

过门跬步入香林，七叶遗阴地尚灵。
曾借东山康乐手，共翻北本湼槃经。
阑腰叶拥空台赤，石罅泉通远笕青。
云掩莲花峰下座，若人演义若人听。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。